b'\n_START_ARTICLE_\nDet vesle huset i den store skogen\n_START_SECTION_\nHandling\n_START_PARAGRAPH_\nVeien til suksess fullf\xc3\xb8res kun ved hjelp av hardt arbeid, men midt oppe i det hele satte man alltids av tid til hygge og moro. Laura ville mer enn gjerne hjelpe til n\xc3\xa5r foreldrene var opptatt med noe; holdt faren Charles p\xc3\xa5 \xc3\xa5 hogge ved, hjalp Larua til med \xc3\xa5 samle sammen trefliser. Skulle Laura og stores\xc3\xb8stera Mary ha det skikkelig g\xc3\xb8y, lagde de ballonger av grisebl\xc3\xa6rer(!) og lekte med disse. I denne romanen beskriver Laura hvordan de lager ost og annen mat fra bunnen av. H\xc3\xb8sten er den aller travleste tiden p\xc3\xa5 \xc3\xa5ret. I tillegg til \xc3\xa5 forberede og lagre maten som skal vare vinteren igjennom er det alltid andre ting p\xc3\xa5 g\xc3\xa5rden som ogs\xc3\xa5 m\xc3\xa5 h\xc3\xb8stes inn._NEWLINE_Deretter st\xc3\xa5r jula for d\xc3\xb8ra, og dette \xc3\xa5ret er f\xc3\xa5r de bes\xc3\xb8k av tanter, onkler og s\xc3\xb8skenbarn. Det var kommet mye sn\xc3\xb8, s\xc3\xa5 n\xc3\xa5r barna fikk tid, gikk de ut og \xc2\xabtok bilder\xc2\xbb av seg selv ved \xc3\xa5 st\xc3\xa5 p\xc3\xa5 en trestamme og legge seg ned i sn\xc3\xb8en og pr\xc3\xb8ve \xc3\xa5 reise seg opp igjen uten \xc3\xa5 lage noen flere merker i sn\xc3\xb8en. En annen lek de lekte, gikk ut p\xc3\xa5 \xc3\xa5 hoppe fra trestamme til trestamme, uten \xc3\xa5 sette foten i bakken. Da juledagen endelig kom, fortalte Laura at hun fikk en egen dukke som hun kalte Charlotte._NEWLINE_P\xc3\xa5 den tiden var det vanlig at slektninger samles for \xc3\xa5 gj\xc3\xb8re \xc2\xabstore jobber\xc2\xbb. Dette var for \xc3\xa5 gj\xc3\xb8re arbeidet b\xc3\xa5de enklere og morsommere. Et eksempel p\xc3\xa5 dette var senere den samme vinteren da familien dro til \xc2\xabGrandma\xc2\xbb (der hvor Laura kom fra og p\xc3\xa5 den tiden var det ikke vanlig \xc3\xa5 kalle foreldrene for \xc2\xabMother\xc2\xbb og \xc2\xabFather\xc2\xbb, men Ma og Pa, og det samme gjaldt for besteforeldrene som ble kalt \xc2\xabGrandma\xc2\xbb og \xc2\xabGrandpa\xc2\xbb) for \xc3\xa5 lage l\xc3\xb8nnesirup og brunt sukker som varte \xc3\xa5ret ut._NEWLINE_En ny \xc3\xa5rstid bet\xc3\xb8d en ny type arbeid. Laura fors\xc3\xb8kte \xc3\xa5 gj\xc3\xb8re dette attraktivt ved \xc3\xa5 fortelle om alle de gode tingene som arbeidet resulterte i. Om v\xc3\xa5ren fikk kua en kalv, og p\xc3\xa5 denne m\xc3\xa5ten kunne de skaffe seg b\xc3\xa5de melk, sm\xc3\xb8r og ost. Skulle de lage ost, tok de l\xc3\xb8ypemagen til kalven og kokte denne i melk for \xc3\xa5 f\xc3\xa5 separere dravlen og mysen. \xc2\xabMa\xc2\xbb tok ut dravlen og tok vare p\xc3\xa5 mysen. Hun, Mary og Laura puttet dravlen i s\xc3\xa5kalt ostering (\xc2\xabcheese hoop\xc2\xbb) og setter et brett og en vekt for \xc3\xa5 f\xc3\xa5 ekstra mye myse til \xc3\xa5 renne ut av dravlen. Laura og \xc2\xabMa\xc2\xbb lot ringen (\xc2\xabhoop\xc2\xbb) v\xc3\xa6re p\xc3\xa5 hele den neste natta, for s\xc3\xa5 \xc3\xa5 ta ut den nye osten, legge et slags klede/t\xc3\xb8y tett rundt den og deretter sm\xc3\xb8re inn sm\xc3\xb8r over hele osten. Til slutt legger de osten i papir og tar vare p\xc3\xa5 osten til senere bruk. Da de lagde sm\xc3\xb8r, brukte Mary og \xc2\xabMa\xc2\xbb en sm\xc3\xb8rkjerne for \xc3\xa5 kjerne fl\xc3\xb8ten inntil det ligger klumper med sm\xc3\xb8r i kjerna. Var det \xc3\xa9n ting Laura likte, var det \xc3\xa5 drikke den ferske kjernemelka etter at Ma hadde skylt og saltet den._NEWLINE_Den sommeren og h\xc3\xb8sten plantet de igjen b\xc3\xa5de hager og \xc3\xa5krer og lagret mat til den neste vinteren. Lauras \xc2\xabPa\xc2\xbb byttet hardt kroppsarbeid med andre farmere i omr\xc3\xa5det slik at avlingene hans kan h\xc3\xb8stes raskere n\xc3\xa5r den tiden kommer. I tillegg til g\xc3\xa5rdsarbeidet var jakt en viktig del av det \xc3\xa5 bidra til selve familielivet. N\xc3\xa5r han gikk p\xc3\xa5 jakt, kom han stort sett hjem med et hjortedyr som han r\xc3\xb8ykte for \xc3\xa5 ta vare p\xc3\xa5 det til den kommende vinteren. En dag la han merke til at det var et tre med en bikube, og den dagen la han avsted med vaskebalje og melkespann for \xc3\xa5 f\xc3\xa5 tak i selve honningen._NEWLINE_N\xc3\xa5r kveldsm\xc3\xb8rket senket seg sent om h\xc3\xb8sten og vinteren, fortalte Laura at alle koste seg og h\xc3\xb8rte p\xc3\xa5 faren som spilte fele.\n_START_SECTION_\nMerknad\n_START_PARAGRAPH_\nI Det vesle huset i den store skogen utgir Laura seg for \xc3\xa5 v\xc3\xa6re 6 \xc3\xa5r gammel. Sannheten er at hun bare er 3 \xc3\xa5r gammel. Handlingen som finner sted i denne boka, finner sted f\xc3\xb8rst etter handlingen i Det vesle huset p\xc3\xa5 pr\xc3\xa6rien. Laura og Mary begynte p\xc3\xa5 skolen i Pepin, ikke i Walnut Grove, Minnesota (slik det st\xc3\xa5r beskrevet i Det vesle huset i haugen), men dette inkluderte hun ikke i boka.'